Tamacahut tettawi-d talɣa tamaynut s ubeddel n unallas, ɣef waya tettwaḥsab d ṣṣenf yettbeddilen daya i tt-yeǧǧan tettemgarad ɣef leṣnaf n tsekla niḍen. Timucuha tiɣerfanin n kra n tmura ttikint ɣer teskla tansayt timawit maca ayen akk yuɣalen ɣer tsekla yuran, yuɣal d tiẓurawin, amur ameqqran n tsekla-agi skecmen-tt ɣer tetiknulujit tatrart. Tira n tmucuha-agi akked wallalen n taywalt sseḥbibiren ɣef tmucuha iwakken ur ttwattunt ara ur ttruḥunt ara maca tamacahut mi ara tettwaru aṭas n lumur i as-yettruḥun am d iwehhiyen-nni n unallas ur ten-nettwali ara, rnu daɣen lwaqt d wakud yettbeddil imeɣri yezmer ad tt-iɣer anda d melmi i as-yehwa.